open-index/open-wikipedia-markdown huggingface dataset:
Oswego Kaundi, Nei Yarrick

Oswego Kaundi (Englisch: Oswego County) iss en kaundi im Nei Yarrick Schtaat. Die eiwuhner iss 122,109, un die Hasptschtadt iss Oswego.
Guðmundur Þór Kárason

Der **Guðmundur Þór Kárason** is en eislennischer Bobbeschpieler unn Bobbedesigner. Er waar am 14. Yuni 1974 in Reykjavík, Eisland gebore.

## Gewebbgleecher
Williamstown, Nei Yarrick

Williamstown (Deitsch: Williamschteddel) iss en schteddel im Oswego Kaundi, Nei Yarrick. Die eiwuhner iss 1,265.
The Office (VS)

The Office (Deitsch: Es Ampt) iss en Amerikanische show.

## Karakders
Michael Scott - Gegendische Haaptkaerl (Steve Carell) 

Dwight Schrute - Helfer vun der Gegendische Haaptkaerl (Rainn Wilson)

Jim Halpert - Verkaafer (John Krasinski)

Pam Beesly - Sekritaer (Jenna Fisher)
Connecticut

Connecticut iss en Schtaat im Amerikaa. Die haaptschtadt iss Hartford. Connecticut hot 3,588,184 eiwuhner.
Tree of Life aagriff

De **Tree of Life Aagriff** waar en Aagriff uff die Yiddische Tree-of-Life-Synagog am 27. Oktower 2018 in Pittsbarig Pensilfaani. S hot elf Dode gewwe.
Red Hot Chili Peppers

Die **Red Hot Chili Peppers** sinn en Rock-Druppe vun Los Angeles, Kalifornie, Schteets.

## Mitglieder
* Anthony Kiedis (1983-) (Vorsinger)
* Michael "Flea" Balzary (1983-)
* Chad Smith (1988-)
* Josh Klinghoffer (2009-)

## Ihre Myuusick
### Alben
* *[[The Red Hot Chili Peppers (album)|The Red Hot Chili Peppers]]* (1984)
* *[[Freaky Styley]]* (1985)
* *[[The Uplift Mofo Party Plan]]* (1987)
* *[[Mother's Milk]]* (1989)
* *[[Blood Sugar Sex Magik]]* (1991)
* *[[One Hot Minute]]* (1995)
* *[[Californication (album)|Californication]]* (1999)
* *[[By The Way]]* (2002)
* *[[Stadium Arcadium]]* (2006)
* *[[I'm With You (album)|I'm With You]]* (2011)
* *[[The Getaway (album)|The Getaway]]* (2016)
* *Unlimited Love* (2022)
* *Return of the Dream Canteen* (2022)

## Gewebbgleecher
Ost Deitschland

Ost Deitschland, odder die Deitsche Demokratische Republik, waar en land im Eiropaa vun 1949 bei 1990. Es waar en satellite state vun die Soviet Union. Die Haapschtadt waar Ost-Berlin.
Basshunter

**Basshunter**, **Jonas Erik Altberg** (gebore 22. Disember 1984 in Halmstad) iss en Schwedish Singer un DJ.

## Discografy
### Studio-Alben
* *[[The Bassmachine]]* (2004)
* *[[LOL (^^,)|LOL <(^^,)>]]* (2006)
* *[[Now You're Gone – The Album]]* (2008)
* *[[Bass Generation]]* (2009)
* *[[Calling Time]]* (2013)

### Compilatie-Alben
* *[[The Old Shit]]* (2006)
* *[[The Early Bedroom Sessions]]* (2012)

### Singles
* "The Big Show" (2004)
* "Welcome to Rainbow" (2006)
* "Boten Anna" (2006)
* "Vi sitter i Ventrilo och spelar DotA" (2006)
* "Jingle Bells" (2006)
* "Vifta med händerna" (2006)
* "Now You're Gone" (2007)
* "Please Don't Go" (2008)
* "All I Ever Wanted" (2008)
* "Angel in the Night" (2008)
* "Russia Privjet (Hardlanger Remix)" (2008)
* "I Miss You" (2008)
* "Walk on Water" (2009)
* "Al final" (2009)
* "Every Morning" (2009)
* "I Promised Myself" (2009)
* "Saturday" (2010)
* "Fest i hela huset" (2011)
* "Northern Light" (2012)
* "Dream on the Dancefloor" (2012)
* "Crash & Burn" (2013)
* "Calling Time" (2013)
* "Elinor" (2013)
* "Masterpiece" (2018)
* "Home" (2019)
* "Angels Ain't Listening" (2020)
* "Life Speaks to Me" (2021)
* "End the Lies" (& Alien Cut) (2022)
* "Ingen kan slå (Boten Anna)" (Victor Leksell) (2023)

## Gewebblinks

* Gewebb-Blatt
Harriet Beecher Stowe

Die **Harriet Beecher Stowe** (* 14. Juni 1811 in Litchfield, Connecticut; † 1. Juli 1896 in Hartford, Connecticut) waar en amerikaanische Schreiwerin unn Gegner der Sklaverei. Sie hot 1852 die Bichli *Uncle Tom's Cabin* gschriwwe.

Do is een Lischt mit Bicher vun die Harriet Beecher Stowe:
* *The Mayflower; or, Sketches of Scenes and Characters Among the Descendants of the Pilgrims* (1834) – Digitalisat der Ausgabe von 1860 ("Only complete edition") in der Digitalen Bibliothek Mecklenburg-Vorpommern.
* *Mark Meriden* (1841)
* *Uncle Tom’s Cabin* (1852)
* *A Key to Uncle Tom’s Cabin* (1853)
* *Sunny Memories of Foreign Lands* (1854)
* *Dred, A Tale of the Great Dismal Swamp* (1856)
* *The Minister’s Wooing* (1859)
* *Agnes of Sorrento* (1862)
* *The Pearl of Orr’s Island* (1862)
* *The Chimney Corner* (1866)
* *The American Woman’s Home* (1869) (mit Catherine Beecher) 
* *Old Town Folks* (1869)
* *True Story of Lady Byron’s Life* (1869)
* *Lady Byron Vindicated* (1870)
* *Little Pussy Willow* (1870)
* *My Wife and I* (1871)
* *Pink and White Tyranny* (1871)
* *Woman in Sacred History* (1873)
* *Palmetto Leaves* (1873)
* *We and Our Neighbors* (1875)
* *Poganuc People* (1878)
* *The Poor Life* (1890)

## Gewebbgleecher

## Gwelle
Bergsche Graeher

Die **Bergsche Graeher** sinn en alde Hinkelsort vun Deitschland, aus de emolichi Herzogdum Berg.

Die Sort iss bekannt sidder beino 900 Yaahr. Der Haahne kann lang un schee graehe, mannichmol schier 10-15 Segunde. Heidichdaags sinn die Graeher fascht ausgschtarwe. 30 Zieger in Deitschland hawwe tzomma verleicht 400 Hinkel.
Monte Águila

**Monte Águila** iss en Schtadt in Chile, mit baut 6.090 Eiwuhner in 2002. 

## Gallery


File:Inauguracion Nueva Plaza de Monte Aguila 2017 (12).jpg|

File:Bomberos monte aguila.jpg|

File:Img-estadio.jpg|

File:Entrada x yumbel.jpg|

File:Premiacion O.V.V. 2017 (4).jpg|

File:Inauguracion Nueva Plaza de Monte Aguila 2017 (103).jpg|

File:Inauguracion Nueva Plaza de Monte Aguila 2017 (63).jpg|

File:Inauguracion Nueva Plaza de Monte Aguila 2017 (14).jpg|

File:Carros abandonados mte aguila.jpg|



## Gewebbgleecher

### Weblinks

* www.monteaguila.cl (span.)
Hambacher Feschd

Des Hambacher Feschd war de Grundstein vun de Demokratie.

Die Leit sin de Berch hochgewannert und hen vaschiedene Sproche ghalte.

Des war subba.
Rimi Nishimoto

Die **Rimi Nishimoto** iss en Achtris vun de Japan. Sie waar gebore uff der 25. Oktober in 1994. 

## Gewebbgleecher

* offizielle Website
Borat

***Borat: Cultural Learnings of America for Make Benefit Glorious Nation of Kazakhstan***, odder ***Borat***, iss en 2006 Movie.
Mokou

Der **Yutaka Baba** iss en Synchronsprecher, Youtuber vun de Japan. Er waar in Osaka gebore in 1990. 

## Gewebbgleecher
* Kanal vun Youtube
Iwwermariyeland

Es **Iwwermariyeland**, iss en fantastischer Blatz in etliche Deitsche Volksaage. Es iss der Utopia adder 'em Tomorrowland aehnlich, doch gebt's aa im Deitsche Slang deel miehseeliche un scheppe Bedeitdunge wie Twilight Zone un La La Land.
Greta Thunberg

**Greta Tintin Eleonora Ernman Thunberg**  (* 3. Yenner 2003) iss en Schwedischi Activist.

## Gewebbgleecher
Eminem

Der **Eminem** odder der **Marshall Bruce Mathers III** (* 17. oktower 1972 in St. Joseph, Missouri) iss en amerikaanischer singer unn rapper.
Kaneschtooge Grick

Der **Kaneschtooge Grick**, aa **Conestoga Rewwer** iss en Rewwer was darich Lengeschder Kaundi geht in der Susquehanna Rewwer. Der iss ungefaehr 60 Meil lang. Viele Leit faahrt dodruff mit me Kanu. Es gebt viele Gedeckte Bricke owwich dem Grick un viele Bauereie dabei.  Der fliesst aa naegscht bei Lengeschder Schtadt.
Montsoreau

**Montsoreau** ( *Montsoreau*) iss en alte Schtadt vun der alten Province Pays de la Loire in West Frankreich. Es leewe baut 447 Eiwuhner datt.

Château de Montsoreau (Maine-et-Loire).jpg|
Château de Montsoreau(Maine-et-Loire).jpg|
Montsoreau Loire.JPG|
Montsoreau chateau XVII sec.jpg|


## Gewebbgleecher
* Webblatt vun der Schtadt
Junichi Kato

Der **Junichi Kato** iss en Youtuber vun Japan. Er iss in Chiba gebore in 1985.

## Gewebbgleecher
* jun channel - Youtube
Nei Mexico

Nei Mexico (Englisch: New Mexico) (Spanisch: Nuevo México) iss en Schtaat im Amerikaa. Die Haaptschtadt iss Santa Fe.
Schwitz

Der **Schwitz** odder **Schweess** iss ee wessrich Schtofft wass rauskummt vunn der Haut bei die Mensche und paar Diere.
Schnarrvoggel

Der **Schnarrvoggel**, aa **Schnaerrvoggel**, **Brummvoggel** und **Hunnichvoggel** iss een Aart Voggel. Der Schnaerrvoggel kummt in Amerikaa vor. Seini Feddre hawwe viele Farwe.
Belleville, Nei Yarrick

Belleville iss en census-designated place in die Schteddel vun Ellisburg, Jefferson Kaundi, Nei Yarrick. Im Yaahr 2010, die Eiwuhner waar 226.
Joe Biden

**Joseph Robinette "Joe" Biden, Jr.** (gebore 20. November 1942) iss ee amerikanischer Ballidischener. Er waar U.S. Senator vumm Schtaat Delaware vunn 1973 bis 2009. Dann waar er bis 2017 Waissbressident vunn de Schteets. Bei der Waahl 2020 will er selwert Bressident warre. Schunn bei die Waahle 1988 und 2008 iss er een Kandidaat in die demokratische Bressidenten-Primaries gewest und beide Mol iss die Kandidaatur een Fehlschlack gewest.
Ukraine

**Ukraine** iss en Land in Ostlich Eiropaa, un es hot Raender mit Russland, Weessrussland, Polen, Slowaaki, Ungarn, Rumeenie, un Moldau. Der Bresident vun de Ukraine iss Wolodymyr Selenskyj.
Yoshihide Suga

Die **Yoshihide Suga** (菅義偉,* 6. Dezember 1948 in Hamburg) is alleweil Kanzler vun Japan.

## Gewebbgleecher
* Yoshihide Suga
Sambia

**Republik Sambia** (odder yuscht **Sambia**) iss en afrikaanisch Land in Siedlich Afrikaa. Es grenst an Angola, Demegraadisch Republik Kongo, Tansania, Malawi, Mosambik, Simbabwe, Botsuana, un Namibien. Die Haaptschtadt iss Lusaka, un die Amts-Schprooch iss Englisch.
Demegraadisch Republik Kongo

Es **Demegraadisch Republik Kongo** (odder es **DRK** odder yuscht **es Kongo**) iss en afrikaanisch Land in middelpunktlich Afrikaa.
Republik Kongo

**Republik Kongo** iss en afrikaanisch Land in middelpunktlich Afrikaa. Es grenst an Demegraadisch Republik Kongo, un iss en *unnerschittlich* Land.
Ken Shimura

Der **Ken Shimura** (Japanisch:志村けん, February 20, 1950 – Juni 25, 2020) waar en Comedian vun de Japan.

## Gewebbgleecher

## Gwuelle
Yuko Natsuyoshi

Die **Yuko Natsuyoshi**(Japanisch:夏吉ゆうこ) iss en Achtris vun de Japan. Sie waar gebore uff der 1. kann in Ōsaka.

## Gewebbgleecher

*offizielle Website
Hoochdeitsch

**Hoochdeitsch** iss es greesschti Schproochfamilye vun Deitschischer Schproochfamilye heit.

## Aafang vun Hoochdeitsch
Georgia

**Georgia** iss en Schtaade in Amerikaa. Es iss der viert Schtaade de Vereenichde Schtaade. Die Haaptschtadt iss Atlanta. 

### Haaptschtadt
# Savannah
# Augusta
# Louisville
# Milledgeville
# Atlanta (actueel)

### Interstate Wege
# Interstate 75
# Interstate 85
# Interstate 95
# Interstate 16
# Interstate 59
# Interstate 24
# Interstate 20
Risa Tsumugi

Die **Risa Tsumugi** (Japanisch:紡木吏佐, Tsumugi Risa) iss en Achtris vun de Japan. Sie waar gebore uff der 5. Juli in 1996. 

## Gewebbgleecher
 
* offizielle Website
* Risa Tsumugi - Twitter
* Risa Tsumugi - Instagram
François Hollande

**François Hollande**, geboren am 12. August 1954 in Rouen, ist vom 15. Mai 2012 bis 14. Mai 2017 Präsident der Französischen Republik.
Hachi Itō

Die **Hachi Itō** (Japanisch : 伊藤ハチ, Itō Hachi) iss en "Manga Artist" vun Japan. Sie waar gebore uff der 14. Juli.

## Gewebbgleecher
* Hatishiro - offizielle Website
* Hachi Itō - Twitter
* Hachi Itō - pixiv
Marsha Hunt

Der **Marcia Virginia Hunt** (b. October 17, 1917) iss en Acht vun de Schteets. Er waar gebore uff der 17. October in 1917.

## Gewebbgleecher
Bosnien-Herzegowina

**Bosnien-Herzegowina** iss en Land in Eiropaa mit 3.256.577 Eiwuhner in 2021.

Die Haaptschtadt iss Sarajevo.
The Carpenters

Die **The Carpenters** sinn en Pop-Druppe vun Downey, Amerikaa.

## Mitglieder

* Richard Carpenter
* Karen Carpenter

## Ihre Myuusick

### Alben

* *Ticket to Ride* (1969)
* *Close to You* (1970)
* *Carpenters* (1971)
* *A Song for You* (1972)
* *Now & Then* (1973)
* *Horizon* (1975)
* *A Kind of Hush* (1976)
* *Passage* (1977)
* *Christmas Portrait* (1978)
* *Made in America* (1981)
* *Voice of the Heart* (1983)
* *An Old-Fashioned Christmas* (1984)
* *Lovelines* (1989)
* *As Time Goes By* (2004)
Die Diere

## Die Diere

Wadde-Scheier

### Die Saeugerdiere

{| border="1"

! width="200" | <span style="color:black;">Englisch</span>
! width="350" | <span style="color:black;">Pennsilfaanisch-Deitsch</span>
! width="400" | <span style="color:black;">Hoochdeitsch</span>
|-
|*mammal*
|der **[[Saeugerdier|<span style="color:black;">Saeugerdier</span>]]**; pl. **Saeugerdiere**
|das Säugetier; pl. Säugetiere
|-
|*animal*
|es **[[Dier|<span style="color:black;">Dier</span>]]**; pl. **Diere**
|das Tier; pl. Tiere
|-
|*dog*
|der **[[Hund|<span style="color:black;">Hund</span>]]**; pl. **Hunde**
|der Hund; pl. Hunde
|-
|*cat*
|die **[[Katz|<span style="color:black;">Katz</span>]]**; pl. **Katze**
|die Katze; pl. Katzen
|-
|*bear*
|der **[[Baer|<span style="color:black;">Baer</span>]]**; pl. **Baere**
|der Bär; pl. Bären
|-
|*goat*
|der **[[Geess|<span style="color:black;">Geess</span>]]**; pl. **Geess**
|die Ziege; pl. Ziegen, aa: die Geiß; pl. Geißen
|-
Bocuk

Bocuk ist ein Begriff, der die härteste Nacht des Jahres in Thrakien darstellt. Nach dem Glauben wird die Natur fruchtbar sein, wenn das Wasser in dieser Nacht gefriert.

Es wird angenommen, dass Hexen namens bocuk karısı, bocuk anası und bocuk dedesi bei Nacht durchstreifen. Es gibt Besuche beim Nachbarn, der Sedenka heißt. Es wird angenommen, dass, wenn diese Bräuche nicht aufrechterhalten werden, das ökologische Gleichgewicht gestört wird, Hühner keine Eier machen, Bäume keine Früchte tragen.

## Bibliographie
The Beatles

Die **Beatles** sinn en Rock-Druppe vun Liverpool, England.

## Mitglieder
* John Lennon
* Paul McCartney
* George Harrison
* Ringo Starr

## Discography
* *Please Please Me* (1963)
* *With the Beatles* (1963)
* *A Hard Day's Night* (1964)
* *Beatles For Sale* (1964)
* *Help!* (1965)
* *Rubber Soul* (1965)
* *Revolver* (1966)
* *Sgt. Pepper's Lonely Hearts Club Band* (1967)
* *Magical Mystery Tour* (1967)
* *The Beatles* (1968)
* *Yellow Submarine* (1969)
* *Abbey Road* (1969)
* *Let It Be* (1970)
Torsten Haß

De **Torsten Haß** (gebore 1970 in Neumünster, Bunnesland Schleswig-Holstein), iss en Deitsche Schreiwer. **Kim Godal** iss sei Feddernaame.
## Bicher
### Lanning Bicher (Beischpiel)
* *Bibliotheken für Dummies* (2019); mit Detlev-Schneider-Suderland
* *Arbeitgebermarke Bibliothek mit k(l)einem Budget : eine Einführung mit Übungen* (2021)
* *Dieses Buch ist für die Tonne : Einführung in den klassischen Zynismus (Kynismus)* (2020); mit Maximilian Spannbrucker
### Schtories
* *Das Kartenhaus : ein Betrugs-Roman* (2002)
* *Der König des Schreckens :  ein Vatikan-Krimi*  (2013)
* *Männchensache : Rechtsfälle zur Vorbereitung im Geschlechterkampf – Roman* (2009)
* *Morddeich : und andere Kurzprosa* (2021)
* *Die Schwarze Zeit : ein Mittelalter-Roman* (2006)
* *Die Schwarze Zeit II : Aphrodites Puppen – Roman* (2007)
* *Die Schwarze Zeit III : Metathronos – Roman* (2008)
* *Die Schwarze Zeit IV : Agonie – Roman* (2009)
* *Die Schwarze Zeit V : Staub – Roman* (2010)
* *Die Schwarze Zeit VI : Terra re-mota – Roman* (2011)
* *Totenmelodie : ein Kurpfalz-Krimi* (2017)
* *Totenquintett : ein Kurpfalz-Krimi* (2018)
* *Totentraum : ein Kurpfalz-Krimi* (2019)
### Plees
* *En Nuit : Dramolett* (2021)
* *Omega oder Das Hochzeitsmahl : Drama* (2020)
* *Die Staatsschuld – In a State of Bonds : Drama* (2003)
### Gedichde
* *Das Christkind taumelt betrunken im Wald, der Weihnachtsmann torkelt nicht minder : Winter- und Weihnachtsgedichte* (2020)
* *Es wiehert der Gaul, es graset das Pferd. Es machte auch nichts, wär’s mal umgekehrt : Liebesgedichte und andere* (2020)
## Aamarrickunge

## Gewebbgleecher
* KVK (Deitschland, Eestereich, Schweiz, WorldCat): Results vum Uffgucke Torsten Haß
* KVK (Deitschland, Eestereich, Schweiz, WorldCat): Results vum Uffgucke Kim Godal
ABBA

Die **ABBA** sinn en Pop-Druppe vun Stockholm, Schweden.

## Mitglieder

* Agnetha Fältskog
* Anni-Frid Lyngstad
* Benny Andersson
* Björn Ulvaeus

## Ihre Myuusick

### Alben

* *Ring Ring* (1973)
* *Waterloo* (1974)
* *ABBA* (1975)
* *Arrival* (1976)
* *ABBA: The Album* (1978)
* *Voulez-Vous* (1979)
* *Super Trouper* (1980)
* *The Visitors* (1981)
* *Voyage* (2021)
Sydney

**Sydney** iss de greesscht Schtadt in Australie un de Haaptschtadt vun Neisüdwales. Mehr als 5,300,000 volk lewendich in Sydney, beinooch de saem volknummer als Filadelfi.
Busch un Schtedtel

Dheel Buschleit hen keen Luscht deheem,

Sie hänkere' nooch der Schtadt;

Vor mei' Dheel, ich hab immer noch

Kee' Noschen so gehatt.

'S mag gut genung im Schtedtel sei'

Geb mir das griene Land;

Do is net alles Haus un Dach,

Net alles Schtroos un Wand.

Was hot m'r in der Schtadt vor Freed?

'S is nix as Lärm un Jacht,

M'r hot kee' Ruh de' ganse Dag,

Kee' Schloof die ganse Nacht.

Die Buwe guke matt un bleech;

Die Mäd sin weiss un dinn;

Sie hen wol scheene Kleeder a',

'S is awer nix rechts drin.

Die Schtadtleit sin zu zimberlich;

Sie rege schier nix a';

Sie brauche' net ihr weisse Hend,

Aus Forcht, 's kummt eppes dra'!

Mir is zu wenig Grienes do,

Kee' Blumme un kee' Beem;

Wann ich 'n Schtund im Schtedtel bin,

Dann will ich widder heem.

(Henry Harbaugh)
Hans Menet

Hans Menet (* 29. Mai 1940) ist ein Schweizer Mittelstreckenläufer. Bei den Olympischen Sommerspielen 1968 und 1972 nahm er am 3000-Meter-Hindernislauf teil.

## References
Rafael Orozco Maestre

De **Rafael José Orozco Maestre** (Matz 24, 1954 – Juni 11, 1992) waar en Kolumbien Singer un Liedkomponist.

## Discografy

### Studio-Alben

* **Adelante** (1975)
* **Con Emoción** (1975)
* **Binomio de oro** (1977)
* **Por lo alto** (1977)
* **Enamorado como siempre** (1978)
* **Los Elegidos** (1978)
* **Súper vallenato** (1979)
* **Clase aparte** (1980)
* **De caché** (1980)
* **5 años de oro** (1981)
* **Festival vallenato** (1982)
* **Fuera de serie** (1982)
* **Mucha calidad** (1983)
* **Somos vallenato** (1984)
* **Superior** (1985)
* **Binomio de oro 1986** (1986)
* **En concierto** (1987)
* **Internacional** (1988)
* **De Exportación** (1989)
* **De fiesta con binomio de oro** (1990)
* **De américa** (1991)
* **Por siempre** (1991)

## Gewebblinks

* Discogs
* MusicBrainz
* Allmusic
Will widder Buwele sei

Es rejert heit, m’r kann net naus,

Un ’s is so lohnsom do im Haus,

M’r wees net wie m’r fiehlt.

Ich will ’mol dhu’ als wär ich klee’,

Un uf d’r owerscht Schpeicher geh’ —

Dort haw ich oft geschpielt.

’N Buwele bin ich widder jetz;

Wu sin mei’ Krutze un mei’ Kletz?

Nau wert ’n Haus gebaut!

’S schpielt sich doch net gut allee’ —

Ich bin jo ah kee’ Buwele meh’!

Was kloppt mei’ Herz so laut!

Horch! — Was ’n sunnerbari Sach! —

D’r Reje rappelt uf ’m Dach

Gar nimme wie ’r hot.

Ich hab’s als g’heert mit leichtem Herz;

Nau macht m’r’s kreislich Heemweh-Schmerz,

Kennt heile, wann ich wott.

M’r lewe juscht betriegrisch nei’

In’s Schpiele un in’s Buwele sei’;

’S is net so leicht zu dhu.

For Epper sagt: „Nix an d’r Sach:

Heerscht du d’r Reje uf’m Dach?

Sagt er du wärscht ’n Buh?”

’S Schpiele geht net — soll ich fort?

Was is uf selle Balke dort?

Nau bin ich widder Buh!

Dort hen m’r Keschte ausgeschpei’t,

Zu derre uf die Krischdag Zeit —

Dhet’s gleiche widder z’dhu!

’N Buwele sei’ sell is d’rwerth;

Die Keschte rooschte uf d’r Heerd —

Was war des ’n Gekrach!

Sell is vorbei, ich fiehl’s im G’mieth;

’R schpielt ’n rechtes Heemweh-Lied,

Der Reje uf’m Dach.

Dort schteht die sehm alt Wallnuss Kischt

Ich wunner nau, was dort drin ischt?

’S muss eppes ’battich’s sei’.

Kallenner, Zeiding, Biecher — ho!

Die alte Sache hen sie do

All’s drunnerscht driwwersch nei’!

Nau bin ich widder recht ’n Buh,

Weil ich do widder sehne dhu

Des alt’ bekannte Sach.

Horch! Heerscht d’r Reje! — jes indied —

’R schpielt ’n rechtes Heemweh-Lied,

Dort owe uf’m Dach.

„Schtill, Reje! Buwele schpielt deheem;”

Die Schtenner dort vun Gumme Beem

Schtehn noch am alte Platz;

Dort bin ich alle Samschdag hi’,

Hab Salz geholt for Schoof un Kieh —

Sell war als Ruhl un Satz.

Wu sin die Sättel un die Zeem?

Die Mäd sin nimme do deheem,

Sie wohne annersch wo!

Sie hen die Sache mit. Ja, ach,

Wie kloppt d’r Reje uf’m Dach!

Ich gleich net schpiele do.

Dort is so g’wiss ’s alt Drunnel Bett!

Denkscht du ich kenn sell Drunnel net?

Wie siess war dort die Ruh!

Die Buwe hen scheint’s Fiehling zeigt,

Un hen’s net uf d’r Vendu g’schteigt;

Sell war nau schee’ gedhu.

Sell Drunnel Bett, sell war als mei’ —

Ich leg mich ewig nimme nei’:

Sell is vergangne Sach!

’S rejert; ach, in jedem Glied

Fiehl ich des zarte Kindheets-Lied,

Vum Reje uf’m Dach.

Sie henke net am Balke meh’,

Die Bindlen vun Gekreider Thee,

Un allerhand Gewerz.

Nau will ich widder Buwele sei’ —

Ich hol’ se for die Mammi rei’,

Sell pliehst mei’ Buwele Herz.

Die Mammi? leeder! sie is fort,

Sie schloft jo uf’m Kerchhof dort;

Vergesst m’r sich doch so!

Nau werd’s m’r zart in mei’m Gemieth,

Der Reje war ’n Kerchhof-Lied!

Ich schpiel net lenger do.

(Henry Harbaugh)
Das Krischkindel

O du liewer Kindheeds-Krischdag!

Lebscht noch wack’rig in mei’m Herz;

Denk ich an dich, was ’n Pulsschlag

Fiehl ich, was en Heemweh-Schmerz!

Dunkle Wolke sehn ich henke

Zwische mir un seller Zeit;

Du scheinscht awer in mei’m Denke

Beschtes Licht der Kindheeds-Freid.

Ja, ich sehn der Krischtbaam funkle,

Schmunzle an der Schtuwe Wand;

Was en Licht war sell im Dunkle,

Himmel schee’ im Erdeland.

Wer kann zehle die Geschenke,

Niss un Zucker allerlei!

Muss m’r schtaune, muss m’r denke,

Wer schafft all’ die Sache bei!

Dess war schur des gut Krischkindel,

Es hot alles dess gemacht;

Heerscht du net sei’ Belleklingel

In der schtille Krischdag Nacht?

Iwer Berge, Hiwwel, Fense

Jagt es mit sei’m Schlitte bei;

Schtoppt am Haus un schluppt gans sacht’

Mit sei’m Sack am Schornschtee’ nei’.

’S is Alles schtill! Die Kinner schtecke

Schnock im Bett un draame schee’;

Santa Claus werd sie net wecke,

Er dhut all sei’ Sach allee’;

Hengt d’r Baam mit scheene Sache,

Schleicht herum im ganse Haus,

Legt sei’ Gabe ’raus mit Lache,

Un dann — Ho! — zum Schornschtee’ naus!

Mecht den Wunnermann ’mol sehne,

Doch er is zu schlick un schlau!

Schmohkt un lacht er, wie Leit meene?

Is sei’ Bart so lang un grau?

Hot er Backe roth wie Eppel?

Is sei’ G’sicht so breed un fett?

Hengt sei’ lang Haar imme Zeppel?

Is er so gar kreislich nett?

Un sei Renndhier — acht im Schlitte!

Ach, ich mecht ihn sehne geh’;

Dess is g’fahre, dess is g’ritte,

Iwer Froscht un Eis un Schnee!

Er dhut bei sich selwer lache,

Net weil’s fahre geht so gut;

Awer weil er so viel Sache

An der Kinner Krischtbaam dhut.

Dheel Leit meene, dess wär Fawel,

Es wär keen Krischkindel so;

Vegel peifen nach dem Schnawel,

Schlohe Krischte glaawe schloh.

Ich hab es noch nie gesehne

In der heil’gen Krischtennacht;

Doch sehn ich den Krischtbaam funkle,

Sag ich: es hot dess gemacht.

Sei gegriesst, du scheenes Mennle,

Bleiwe immer frisch un jung;

Deine Giete, deine Wunner

Singt jo jede Kinnerzung.

Komme wieder — komme ewig

Komme freidig, sanft un sacht;

Zier’ d’r Krischtbaam for die Kinner

In der heil’gen Krischtdag Nacht!

(Henry Harbaugh)
Em Schteddelmann sei Wunsch

Ich wott, ass ich en Bauer waer,

Un hett en Bauerei;

Hett griene Geil un geele Kieh,

Un groosse, schwatze Sei.

Ich wott, ich hett en Bauerei

An Tulpehocke Grick,

Dann deet ich Keffer schiesse geh

Im Siessgrummbiere Schtick.

Die Rauwe uff de Weezebeem,

Der haarich Hinkelfloh,

Der Grautwarm an de Hickerniss,

Die Leis am Paschingschtroh,

Des Schtofft misst all ans Draewle geh,

Wann ich en Bauer waer.

Mit Paris Green un Pulwerbix,

Do gingt ich iwwer sie her!

Ich fang en nei-i Faeschen aa,

Im Winder mach ich's Hoi.

Wann's heess iss, bleib ich aus der Sunn

Un fress die Kascheboi.

Ich grick mir'n weissi Schmierkeeskuh

En Hof voll Ginnigens,

En mechdicher Rotriewebaam

Un patentledder Fens.

Die Hinkel halt ich in der kich,

Der Seischtall vor der Dier;

Grick Rock un Hosse vun Kaduu,

Un Kallers vun Babier.

En brinselbrauner Muulibull

Muss in der Scheierhof,

Alpaca Hinkel, Baarzatt Hund,

Un Kochin Schaenghei Schoof.

Ich bau uff meinre Bauerei

En rodes Schweitzerhaus;

Ich mach mei ganser Gaarde rum

Un seeh'n mit Wallniss naus.

O, wann ich doch en Bauer waer,

Un hett en Bauerei,

Un hett en groossi, dicki Fraa

Dann wett ich Bauer sei.

Ich kaaf mir'n groossi Bauerei

Datt drunne an der Schtadt,

Un such mir'n groossi, deitschi Fraa

Die hot aa viel verschtand.

Sie binnt kee Blech in ihre Haar

Un kummt net so grooss raus,

Un wann sie aa en bissel dutt,

Dann macht's yo gaar nix aus.

(Ezra Grumbine)
Gezwitscher

Gezwitscher am Marriye,

Die Sunn iss schunn haus;

Nau, weck mit de Sarriye,

Die Veggel sin draus!

Sie singe so frehlich

En uraldes Lied;

Sin glicklich un seelich

Un warre net mied.

Un graad wie noch immer

Die Alde hen gsunge,

Net besser, net schlimmer,

So zwitschere die Yunge.

Die Veggelcher bringe

Uns Mensche Blessier;

Un Wann sie net singe,

Dann zwitschere mir.

Mir hen vun de Alde

En hallichi Schprooch; 

Die welle mer halde

Mer zwitschere nooch.

(John Birmelin)
Die Weschfraa

Am Weschdaag schunn im Allerfrieh

Draagt sie Hols un Feier hie—

Kessel, Eemer, Ziwwer—alles muss herbei—

Iss des doch net en groossi, schweri Rischderei?

Es Feier brennt, un leicht so schee,

Un's Wasser zischt schunn in die Heeh!

Dann kummt die Wesch—en Bindel voll—

Ya, hinnenoh un nochemol,

Leine, wolle, glee un grooss, un all verschmutzt;

Kee Wunner, ass die Weschfraa schteht un guckt un schtutzt!

Es Wasser kocht schunn in die Heeh,

Nau kann sie flink ans Wesche geh!

Doch net zu waarm un net zu kalt,

Giesst sie ei, un macht dann halt—

Haddi Seef un weechi Seef muss aa noch bei;

Scharfe Sache gheere zu der Rischderei!

Sie bickt sich in der Zuwwer nei,

Un legt die leine Wesch sich ei.

Guck, wie sie iwwer'm Weschbord hengt—

Alle Grefde sich aaschtrengt—

Uff un nidder reibt sie ewich lang druffnei;

Ich meecht net ihr Hend un ihr Buckel sie!

Nau schwenkt sie's mol un dreht sich's aus—

"Ee Schtick iss doch mol widder haus!"

"Du aarmi Weschfraa, ich muss fatt,

Ich weess, du hoscht's erbaermlich haat;

Growwe, hadde Mensche denke gaar net draa,

Drumm gewwe sie dir aa en gleener Kummerloh!"

Ich guck noch zrick un denk debei,

"Ich meecht doch net en Weschfraa sei!"

(Eli Keller)
Emanuel Rondthaler

Der Dichder **Emanuel Rondthaler** waar gebore in 1764. Sei Gedicht "Maryets un Owets" odder "Owetlied" waar gschriwwe um 1835. Er hot gschtaerewe in 1847.

## Gedichde
*Maryets un Owets (Owetlied)

## Literatur
*Harry Hess Reichard, *[https://books.google.com/books?id=tR1cAAAAMAAJ Pennsylvania-German Dialect Writings and Their Writers: A Paper Prepared at the Request of the Pennsylvania-German Society]* (1918)
*Earl C. Haag, *[https://books.google.com/books/about/A_Pennsylvania_German_anthology.html?id=T2xiAAAAMAAJ A Pennsylvania German Anthology]* (1988)

## Beweisunge
Der alte Feierheerd

Die alte Dichter lowe schmärt

’S Holsfeier uf’m Feierheerd;

Ihr Schreiwes heemelt unser eem —

Ich les ’s gern — es kummt mir heem!

’S is mir wie aus ’m Herz geredt;

Ich fiehl wie wann ich’s sehne dhet.

’S is heitsedag net meh’ der Fall;

Kohleffe sehnt mer iwerall

Un bei de Leit dass recht hoch schtehn

Is net emol en Feier zu sehn!

Du schtaunscht? ’s is so — verloss dich druff —

Die Hitz kummt aus’m Keller ruff!

Do is m’r oft recht iwel dra’;

Wo sitzt m’r hi’? — wo gukt m’r na’?

G’wohnt is m’r an die alte Leier

Un nix scheint recht — m’r gukt for’s Feier!

Wek mit so Fäschens — ’sin nix werth —

Geb mir der alte Feierheerd.

For seller Platz trag ich im Herz

Fascht immerfort ’n Heemweh-Schmerz;

Was ich ah dhu, wo ich ah bin,

Dort gehne mei’ Gedanke hin.

Es bleibt m’r immer lieb un werth

Der alte, warme Feierheerd.

Der Hinnerklotz war dick un rund,

Un vorne dra’ die Feierhund,

Uf selli dhut m’rs kleenere Hols,

Nor’d schteigt die Flamm gar hell un schtolz;

Un wann d’r Schtormwind drausse haust,

Wie dann d’r Zuhk im Schornschtee’ braust.

Im Vorroth hot m’r Hols bereit

Un ufgepeilt uf eener Seit;

Un driwe schteht, nach alter Ruhl,

Der gutgewor’ne Schieneschtuhl.

Die Zang un Schaufel hen ihr Zweck;

M’r schtellt sie dort in’s Schornschtee’ Eck.

Sell Mäntelbord — was halt’s so viel! —

Die Lichterschteck un Kaffemiehl,

Die Biegeleise, gross un klee’,

Seht m’r dort all beisamme schteh’;

Die Schwewelhelzer noch d’rzu —

M’r kennt net ohne selli dhu!

Nau wammer Owets sitzt un gukt

Wie’s doch dort in de Kohle schpukt!

Es glieht un schtrahlt — weiss, schwarz un roth —

Nau gans lewendig, un nau dodt;

M’r gukt un denkt — m’r werd gans schtill,

Un kann juscht sehne was m’r will!

Wie schee’ wammer der Owet schpendt

Am Feier bis es nunnerbrennt;

M’r meent die Kohle suche Ruh,

Die Weissesch dschillt un deckt sie zu;

Sie gewe sich so dreemisch hin,

Wie Aage, wann se schläfrig sin!

Hot m’r ’n g’wisser Freind beiseit,

M’r sehnt viel meh’ bei solcher Zeit!

Wann zwee mitnanner guke, scheint

Das Heerdfeier herrlich, guter Freind!

Un bischt du eens vun sellem Paar,

Dann sagscht net gern, wer’s anner war!

Do heest’s, es werre Junge oft,

Wie gans vernaddert, unverhofft!

Sie sehne in der Kohlegluth

’N Haus vor sich — ’n scheenes Gut —

Un wolle mitenanner fort

Zu hause an dem scheene Ort.

Ich glaab net viel an Hexerei —

Mag sei’, ’s is eppes so debei!

Eens wees ich awer gans gewiss:

Es gebt keen Platz wie seller is;

Er schpukt m’r immer vor dem Herz

Un weckt ’n Art vun Freedeschmerz.

Denk ich an sell alt Mäntelschtick,

Dann kummt mei’ Kindheet widder z’rick;

Dann lebt der gute Vater noch —

Dann is die Mammi widder Koch!

Un die Geschwischter — all zerschtreit —

Versammle an der Owetzeit!

Vor mir ’n Buwele, zart un klee’,

Liegt’s Lewe widder wunnerschee’!

Die Hoffnung lächelt freedig fort

Wie’s Bildwerk an de Kohle dort!

Hier haw’ ich was mei’m Herz gefellt,

Loss brause drauss die rauhe Welt!

(Henry Harbaugh)
De Deitsch Sproch

Ich schwetz in der Deitscha sproch;

Leeb se aw, un holt se hoch.

Se is ken farlornas kindt,

Dos mer in de hecka findt.

Se kumt hare fum schaena Rhein,

Wu se trauwa hen—und wein.

Des is yo en alter shtomm,

Gute im marrick—ga-try und fromm;

So hen unser, eltera g'schwetzt

Ganz tsu awfung—und tsu letzt,

Ware net fodder und mudder ehrt,

Is gewiss ken bune may wehrt.

Wulla kinner Anglish sei?

So ebbes sut by uns net sei.

Rida uf em Anglish gaul,

Botsich—mit em Deitsha maul.

Lus se rida, flink und gute,

Deitsh steck doch noch unerm hute!

(Eli Keller)

## Literatur
*A. Monroe Aurand, *[https://archive.org/details/aurandscollectio00aura Aurand's Collection of Pennsylvania German Stories and Poems]* (1916)
Maryets un Owets (Owetlied)

Maryets scheint die Sunn so schee,

Owets geht der geel Moond uff;

Maryets leit der Daa im Glee,

Owets dredt mer drucke druff.

Maryets singe all die Veggel,

Owets greischt die Laabgrott arrig;

Maryets globbt mer mit dem Fleggel,

Owets leit mer schunn im Sarrig.

Alles dutt sich ennere do,

Nix bleibt immer so wie nau;

Was em Freht macht, bleibt net so,

Watt gaar arrig ball hatt un rau.

Drowwe watt es annerscht sei,

Datt, wu’s nau so bloh aussicht;

Datt iss maryets alles fei,

Datt iss owets alles licht.

Maryets iss datt Freht die Fill,

Owets iss es aa noch so;

Maryets iss em’s Hatz so schtill,

Owets iss mer aa noch froh.

Ach, wie dutt’s mich doch gelischde

Nooch der blohe Wohning datt;

Datt mit alle gude Grischde,

Freht zu hawwe, Ruh alsfatt.

Wann sie mich ins Graab neidraage,

Greint net, denn ich hab’s so schee;

Wann sie “Es iss Owet” saage,

Denkt—bei Ihm iss’s eenerlee!

(Emanuel Rondthaler)
Songs Along the Mahantongo

**Songs Along the Mahantongo** waar en Buch vun Pennsilfaanisch-Deitsch Gedichde un Lieder. Es waar g'publisht in 1951. Es waar g'schriwwe vun Walter E. Boyer, Albert F. Buffington, un Don Yoder.

## Gedichde un Lieder im Buch
*Schloof, Bobbeli, Schloof!
*Reide, reide, Geili
*In Poland schteht en Haus
*Was dutt sie mit demm Kind?
*Schtiwwel muss schtarrewe
*Joe Raetel, Joe Raetel, geh mit mir ins Graas
*Yockli will net Biere schiddle
*Doo schteht der Bierebaam
*Ich bin em Daddy sei luschdicher Bu!
*Müde bin ich, geh’ zur Ruh’
*Schpinn, schpinn, meine liewe Dochder
*Meedli, widdu heire?
*Wie kumm ich an des Vaddershaus?
*Siss net alli Daag luschdich Leewe
*Besonders bei de Meed
*Zu der Lissie bin ich gange
*Daat hinnich die Dier
*Hab Lumbe-druwwel mit re Lumbeschatz
*Meini aldi Schwieggermudder
*Geschder waar der Michel do
*Daat drunne deheem hemmer en aldes Haus
*Ich watt ich waer en Bauer
*Wu Hawwer un Buhne un Gaschde wachse
*Siss gaar net lang ass gereggert hott
*Der Guckgu waar en reicher Mann, Guckgu!
*Hab Hawwer gedrosche
*Wann’s net fer unsere Bauere waer
*Boilie, boilie, gix!
*Heelie, heelie, Hinkeldreck
*Kessli rum, Kessli rum...loch!
*Fischi, Fischi, beiss!
*Bulli rumm
*Mei Mammi's Budderschtenner
*Feierli, Feierli, brenn!
*Rie-ro-rippel
*Rie-ra-rippel
*Sensewetzer, Sensewetzer
*Kumm, da, da, da
*Reie, reie, riddieoo
*Was soll ich koche, liewer Heinrich
*Dadde drunne in dem Wald
*Roode Roose sin so schee
*In Lauderbach hawwich mei Schtrump verlaare
*Datt drunne in der Wiss, datt waxt des Graas
*Eens, zwee, drei, odder vier
*Die letzte der Rosen
*Freut euch des Lebens
*O, du liewer Auguscht
*Wann ich heimkumm voll Bier
*Drinkt, Buwe, drinkt!
*Schlack in die Esch
*Die Fresch hen ken Haar
*Wann yee-e mei Aldi en Schnitzelbank waer
*O meine liewe Sie-Sa-Seera!
*Drei Wochen ver Oschdren
*Unser Deitsche Brieder
*Jetzo mus ich veg von euch
*Rauh und Rüstig hat das Schwert
*O Susanna
*Muth gefasst, ihr Demokraden!
*Pauli Lyons
*Der Dellemeeder kummt net nei
*Ich winsche eich un eier Hausfrau
*O wie lieblich
*Oh, Gott, loss runner deini Graft
*Siss seeliches Leeben in meiner Seel
*Un datt watt’s besser geh
*Ich will schaffen
*Siss Freidee, Freidee
*Wann der Ha mich hoolet heim
*O was en hallichi Zeit
*Heiland, fiehr mich
*Iwwer den Yaarden in denn Himmel

## Literatur
*Walter E. Boyer (ed.), Albert F. Buffington (ed.), Don Yoder (ed.), *Songs Along the Mahantongo* (1951).
Schloof, Bobbeli, Schloof!

Schloof, Bobbeli, schloof!

Der Daddi hiet die Schoof.

Die Mammi hiet die braune Kieh

Und kummt net heem bis Marriye frieh.

Schloof, Bobbeli, schloof!

Schloof, Bobbeli, schloof!

Der Daddi hiet die Schoof.

Die Mammi hiet die Lemmer,

Noo schlooft des Bobbel noch lenger. 

Schloof, Bobbeli, schloof!

Schloof, Bobbeli, schloof!

Der Daddi hiet die Schoof.

Die Mammi die kocht Schnitz un Gnebb;

Der Daddi hiet die Keffer weg.

Schloof, Bobbeli, schloof!

Schloof, Bobbeli, schloof!

Der Daddi hiet die Schoof.

Die Mammi iss fatt uff die Blauderyacht

Un sie kummt net heem bis dunkel Nacht.

Schloof, Bobbeli, schloof!

Schloof, Bobbeli, schloof!

Der Daddi hiet die Schoof.

Die Mammi hiet die weisse Kieh;

Sie stehne im Dreck bis an die Gnie.

Schloof Bobbeli, schloof!

## Literatur
*Walter E. Boyer (ed.), Albert F. Buffington (ed.), Don Yoder (ed.), Songs Along the Mahantongo (1951).
Die Neie Sort Dschent’lleit

O heert, ihr liewe Leit, was sin des Zeite;

Dass unser eens noch dess erlewe muss!

’N jeder Baurebuh muss Kärridsch reide,

Un Baure-Mäd, die schleppe rum in Seide,

Un Niemand nemmt an all dem Schtolz Verdruss.

’N eegne Boghie hot ’n jeder Baurebuh,

’N schpreier Gaul un G’scherr mit Silwerb’shlege druf,

Un plenti Zehrgeld ah im Sack, — do is kee’ Ruh,

Am Samschdag gehn die Dschent’lleit ’m Schtedt’l zu

Un schtelle dort am deirschte Wertshaus uf.

Wie is des junge Baurevolk doch ufgedresst,

Wie heewe se die Kepp so schteif un hoch!

Wie dhun se in die schtolze Fäsch’ns renne,

M’r kann se nimme vun de Schtadtleit kenne,

Sie mache all ihr Hochmuths-Wege nooch.

D’er Vatter denkt: Was hab ich schmärte Sehne,

Die Mutter sagt: Mei Mäd die kumme raus!

So Schteil koscht Geld. Ja well, m’r kann jo lehne.

Sell geht ’n Weil, bass uf, du werscht’s ball sehne,

Der Vatter "geht d’r Bungert Fens ball 'naus."

Vor Alters war es als en Sinn un Schand,

Meh’ Schulde mache as m’r zahle kann;

’Sis net meh so: m’r gebt juscht Notis dorch die Editors

M’r het geclos’t, un dhet cumpaunde mit de Creditors,

Wer so betriegt, der is en Dschent’lmann.

Wie lebt m’r nau? Ich sehn du weescht noch nix!

M’r lebt juscht wie d’rvor: des fixt die Lah!

M’r eegent nix — die Fraa hot’s all in Hand —

M’r is ihr Edschent, mänedscht Geld un Land

Un geht nau in die Koscht bei seiner Fraa!

(Henry Harbaugh)

## Literatur
*Henry Harbaugh, Benjamin Bausman (ed.) (1870). *[[Harbaugh's Harfe]]: Gedichte in Pennsylvanisch-Deutscher Mundart*. Philadelphia: Reformed Church Publication Board.
Der Belsnickel (Gedicht)

O kennscht du den wieschte, den gaschtige Mann?

Hu! — derf m’r den Kerl e Mensch heese?

Ja, dass er en Mensch is mag glaawe wer kann,

Er gukt mir zu viel wie der Beese!

Seh juscht ’mol sei’ Aage, sei Naas — alle Welt! —

Er dhut ’s Maul uf un zu wie die Scheere;

’N Schwanz wie ’n Ochs, ja, des hot er, gelt?

Un en horiger Belz wie die Bäre.

Kummt der in dei’ Haus, dann gebt’s Lärme genunk,

Er sucht die nixnutzige Kinder!

Un find ’r eens, geht er uf eemol zum Punkt,

Un dengelt gar bumm’risch die Sinder.

Er schtellt sich do hi’ mit d’r forchtbare Rudh,

Un brummelt sei’ drohende Rede;

Do werre die Kinner uf eemol arch gut

Un fange recht heftig a’ bete!

War eens — wie’s manchmol der Fall is — recht knitz;

Wollt d’ klee’ Fitz der Mutter verschpettle:

Ich wett, es lacht net for d’r Belsnickelfitz —

Es dhut um gut Wetter gschwind bettle.

Nau schittelt d’r Belsnickel grausam sei’ Sack,

Raus falle die Kuche un Keschte;

Wer gut is, kann lese, — wer schlecht is, den — whack! —

Den schmiert ’r mit Fitzeel zum Beschte.

Vum Belsnickel hab ich nau ebbes gelernt,

Des wer’ ich ah nie net vergesse:

Nooch dem dass mer se’t werd eem ah in der Aernt

Die Frucht vun seim Werk ausgemesse.

(Henry Harbaugh)

## Literatur
*Henry Harbaugh, Benjamin Bausman (ed.) (1870). *[[Harbaugh's Harfe]]: Gedichte in Pennsylvanisch-Deutscher Mundart*. Philadelphia: Reformed Church Publication Board.
Der Reiche Herr im Deich

Der Bauer Batdorf war gar reich,

Un schrecklich schtolz dabei;

Es war keen Land im ganze Deich

Wie’s Batdorf’s Bauerei.

Bei’m Batdorf war en deitscher Knecht,

Der war net juscht so dumm;

Hot g’wisst was letz is, un was recht,

Was grad is, un was krumm.

"Ich hab’," sagt Batdorf zu sei’m Knecht,

"Das beschte Land im Deich;

Von dir ich nau ’mol wisse mecht,

Warum bin ich so reich?"

"Ei ja," sagt Hans, "des wees ich wol."

"Loss here — wie? — warum?"

"Ich wees net, ob ich’s sage soll —

Du schlegscht mich schteif un krumm!"

"Dei Antwort is mir eweviel,

’S macht mich g’wiss net bees;

Ich bin die fett Maus in d’r Miehl’,

Die Katz am grosse’ Kees!"

"’Raus mit d’r Farb’, mei’ schmärter Knecht,

Was macht mich Herr vum Deich?

Ich doch dei’ Meening wisse mecht’,

Warum bin ich so reich?”

"Well, wann ich muss, dann muss ich, denk,

Ich dhu’s gewiss net gern;

Du hoscht die Schuld, wann ich dich krenk,

Mei’ reicher Herr verzern!"

"Als Krischtus in der Wieschte war,

Da kam der Satan nah,

Un hot ihn dort versucht sogar,

Er soll ihn bete’ a’."

"Un wann er’s dhet, dann keem ihm zu

D’r Reichdhum aller Welt!

D’r Heiland hot ihn abgedhu’:

Wek, Satan, mit dei’m Geld!"

"Domols warscht du net weit ewek —

Heerscht dem Propos’l zu,

Fallscht uf dei’ Knie un rufscht gans keck:

Horch, Satan, ich will’s dhu!"

"Darum sitscht du in fetter Weed,

Un bischt d’r Herr im Deich,

Wann m’r den Satan so anbet’,

D’noh macht er Eem gern reich."

(Henry Harbaugh)

## Literatur
*Henry Harbaugh, Benjamin Bausman (ed.) (1870). *[[Harbaugh's Harfe]]: Gedichte in Pennsylvanisch-Deutscher Mundart*. Philadelphia: Reformed Church Publication Board.
Reide, reide, Geili

Reide, reide, Geili

Alle Schtunn en Meili;

Geht’s iwwer der Schtumbe,

Fallt’s Bobbli nunner!

Reide, reide Geili

Alle Schtunn en Meili;

Iwwer der Hiwwel geht es niwwer;

Bubb’s geht’s nunner!

Reide, reide Geili

Alle Schtunn en Meili;

Marriye welle mer Hawwer dresche,

Kann des Geili Hawwer fresse.

## Literatur
*Walter E. Boyer (ed.), Albert F. Buffington (ed.), Don Yoder (ed.), Songs Along the Mahantongo (1951).
Dadde drunne in dem Wald

Dadde drunne in dem Wald,

Dadde schpiggelt sich en Fisch;

Un siss em Meddel liewer,

Ass es Gold uff em Disch.

Fal de rieha zieha zieha,

Fal de rieha zieha zieha,

Sing: Fal de ral!

Ich hab Arrebse geblanst,

Un hab Linse geseet,

Un hab die Meed

Imme Ring rumm gedreet.

Fal de rieha zieha zieha,

Fal de rieha zieha zieha,

Sing: Fal de ral!

## Literatur
*Walter E. Boyer (ed.), Albert F. Buffington (ed.), Don Yoder (ed.), Songs Along the Mahantongo (1951).
Drinkt, Buwe, drinkt!

Drinkt, Buwe, drinkt!

Ihr seid noch alle yung.

Zum schpaaren, zum schpaaren,

Wir haben Zeit genunk!

Fer was sollt mer schpaaren?

Kein Schetzel haben mir,

Das Geld, wu mir versaufen,

Des haben mir noo nicht.

## Literatur
*Walter E. Boyer (ed.), Albert F. Buffington (ed.), Don Yoder (ed.), Songs Along the Mahantongo (1951).
Joe Raetel, Joe Raetel, geh mit mir ins Graas

Joe Raetel, Joe Raetel, geh mit mir ins Graas,

Datt peife die Veggel, datt rabbelt der Haas,

Datt danst der Ox, datt brummt die Kuh—

Un der Eesel schlackt noch die Drumm dezu!

## Literatur
*Walter E. Boyer (ed.), Albert F. Buffington (ed.), Don Yoder (ed.), Songs Along the Mahantongo (1951).
Eens, zwee, drei, odder vier

Eens, zwee, drei, odder vier,

Meedli, wann du danse witt,

Dann dans mit mir!

Fimf, sex, siwwe, odder acht,

Meedli, wann du danse witt, 

Dann dans in der Nacht!

Meedli so, Meedli so,

Wie die Buwe's mache —

Wann sie gesse un gedrunke hen,

Gehne sie heem un lache!

## Literatur
*Walter E. Boyer (ed.), Albert F. Buffington (ed.), Don Yoder (ed.), Songs Along the Mahantongo (1951).
Hab Hawwer gedrosche

Hab Hawwer gedrosche,

Hab Linnse geseet;

Hab mannich schee Meedel

Am Danse gedreet!

Bit mit re geloffe

Im Regge un im Wind;

Hen mannich Mool bei nanner gschloofe,

Un hen yo noch kein Kind!

## Literatur
*Walter E. Boyer (ed.), Albert F. Buffington (ed.), Don Yoder (ed.), Songs Along the Mahantongo (1951).
Harbaugh's Harfe

Harbaugh's Harfe is en Buch vun Gedichde beim Henry Harbaugh. Es Buch waar g'publisht in 1870.

## Gedichde im Buch
*Das Alt Schulhaus an der Krick
*Die Neie Sort Dschent'lleit
*Der Belsnickel
*Der Alte Feierheerd
*Die Schlofschtub
*Der Reiche Herr im Deich
*Das Krischkindel
*Die Alt Miehl
*Busch un Schtedtel
*Der Rejeboge
*Der Pihwie
*Der Kerchegang in Alter Zeit
*Will Widder Buwele Sei'
*Lah Bisness
*Heemweh

## Literatur
*Henry Harbaugh, Benjamin Bausman (ed.) (1870). *[[Harbaugh's Harfe]]: Gedichte in Pennsylvanisch-Deutscher Mundart*. Philadelphia: Reformed Church Publication Board.
Der Kerchegang in Alter Zeit

Es dhut eem gans vun Herze leed,

Wann m’r an’s Alte denkt;

Nau geht fascht alles iwerzwerg,

In Land un Stadt, in Haus un Kerch —

M’r fiehlt sich recht gekrenkt.

Denk juscht emol an’s Kerche-Geh’!

Wie war’s in alter Zeit?

Darch Hitz un Kelt’, darch Schtaab un Schnee,

Is Alles gange, Gross un Klee’,

Bei reich’ un arme Leit.

M’r is net jehtig nei’ gerennt,

Gekleppert mit de Schuh;

Schee’ is m’r gange, sacht un bleed,

Im Schtuhl sich leis in Hut gebet, —

Sell wert nau net gedhu!

In’s Lied hot alles ei’geschtimmt —

Sell Singe war en Freed!

Nau dhut fascht Niemand ’s Maul meh uf —

Zum Singe gehn die Bordkerch nuf

Paar Buwe un Paar Mäd!

Mit Demuth hot m’r zugehorcht

Was ah der Parre sagt;

Nau sitzt m’r schtolz wie Dschurymann,

Gukt, wie der Mann doch schwetze kann!

Un wie er sich betragt!

Die alte Wohrhet hot m’r g’liebt,

Un selwer angewennt;

Nau denkt m’r, als m’r schläfrig sitzt:

Wie doch der Mann die Sinder schwitzt!

Er gebt’s ’n juschtement!

Un wann m’r in der Sity wohnt,

Schliesst m’r sich an kee’ Ort:

Wo juscht ’n grosser Schwetzer brillt,

Do werd gewiss die Kerch gefillt,

Un unser eens is dort!

Was Hutlerei! was Hutlerei!

Die Leit hen leichte Kepp;

’S is alles leer — kee’ Saft, kee’ Salz,

’N Brote’ ohne G’schmack un Schmalz,

’N schlappiges Geschlepp!

(Henry Harbaugh)

## Literatur
*Henry Harbaugh, Benjamin Bausman (ed.) (1870). *[[Harbaugh's Harfe]]: Gedichte in Pennsylvanisch-Deutscher Mundart*. Philadelphia: Reformed Church Publication Board.
Wann ich heimkumm voll Bier

Wann ich heimkumm voll Bier,

Schelt mei Aldi mit mir:

"Alder Dunnerwedder, wann net ruhich bischt,

Geh naus ver die Dier."

## Literatur
*Walter E. Boyer (ed.), Albert F. Buffington (ed.), Don Yoder (ed.), Songs Along the Mahantongo (1951).
Der Summer (Gedicht)

Der summer is 'n schoene zeit, 

Mer is foll Fraed un' Herrlichkeit 

Die felder gucke frisch un' nice, 

Un' alles holt 'n guter price. 

Die Kreutz Creek Valley, O wie schoe! 

In fact mier muesse sell all g'steh, 

Keh schoener dahl zu finne is, 

Uf weit un' braet, sell is gewiss. 

Neh schoener kennts yoh wohl net sei; 

Die luft sie kummt so frisch herbei, 

'S macht 'm sei Hertz gewiss recht weit, 

In derer agenehme zeit. 

Die Baehm sie stehne all foll Lab, 

’S is 'n schoene wunner Gab, 

Dass Gott das Erdreich zieret so, 

Mit dem dass machet uns so froh. 

Die blume bluehe ah recht schoe, 

Wie lieblich duhne sie doh steh; 

Un' wann mer sie betrachte duht 

Dann fille sie des Hertz mit muth. 

Die amshel singt so huebsch un' feih, 

Die lerch sie duht ihr lied ah neih; 

Sie Lobe Gott un' sin foll lusht 

Mit dank sie fille unsere brusht. 

Die leut sie maehe now des grass, 

Sie maehe bis sie sin gans nass; 

Sie sin yetz drah mit g'sichter roth 

Fun moregets frueh bis owets spoth. 

Do gebt 's fuhder for das fieh, 

Fergnuegt un' froehlich schaffe sie; 

Ich sauk der sie recht busy sin, 

Bis sie hens in daeh scheurer drin. 

Die ehrn sie is ah now bal doh, 

Gaehl werd der halme un' wie froh 

Geht noh der bauer noch 'm feld, 

Zu schneide was for ihn is g'stellt. 

Wann er macht fertig un' is mued, 

Luss danke ihn for Gottes guet, 

Dass Er ihn g'sund erhalte hut, 

Net kumme g'lusst in grosse noth. 

Denkt awer was'n lusht un' schein, 

Werd dort in Christie Garte sein, 

Wu's immer summer is un' schoe, 

Wu Er werd immer mit uns geh. 

O, luss 's unser glueck doch sei! 

Dass mier fun suende werre frei, 

Un' trage unsere Palme dort, 

In grosse Fraede immerfort. 

(Rachel Bahn)

## Literatur
* Rachel Bahn. (1869). Poems. York, PA: H. C. Adams & Co.
Rachel Bahn

**Rachel Bahn** waar en Dichder. Sie waar gebore in 1829 un iss gschtarewe in 1902. Sie hot es Buch Poems gschriwwe.

## Gedichde im Pennsylfaanisch-Deitsch
* ’S Fruehyohr
* Der Summer
* Der Herbst
* Der Winter
* Der alt weide Bahm for’m House
* ’S Glatt Ice
* Der alt schockle Stuhl
* ’S himmlisch Haemweh
* Haeb am Felsa dich
* Vocal Music

## Literatur
* Rachel Bahn, Daniel Ziegler (ed.). (1869). *Poems*. York, PA: H. C. Adams & Co.
* Earl C. Haag (ed.). (1988). *A Pennsylvania German Anthology*. Associated University Presses.

## Beweisunge
Der Herbst (Gedicht)

’S is noch net long doth war die hitz 

So gross mer hut erbaermlich g'schwitzt, 

Die luft is awer net meh schwuel, 

Ich sank der sis shund ordlich kuehl. 

'S fire kann mer any how 

Gewiss recht guht fertrage now, 

'S wetter wechselt uft un' g'schwindt, 

Un' lift mer net zufriede sind. 

Die voegel singe ah net meh, 

Sie sin now fort sell muss mer g'steh; 

Wu sie die climate suhte duht, 

Doh singe sie mit frischem muth. 

Der herbst mit seinem gaehle glaed, 

Is now bei uns un 'uns ah draeth, 

Dass er eb long uns wisse lust, 

Dass er uns b'suche will mit froscht. 

Die leut sie hockes' welshcozn ab, 

'S is 'n rechte guhte crop, 

Un' wann's daer genunk werd sei, 

Noh bashte sies un' fahres eih. 

Un' moregets wann 's reifich is, 

Doh gebt 's kalte finger g'wiss, 

Lust yusht net falle eier muth, 

Noh geht 's alles recht un guht. 

Sie sommele ah die aepple shun, 

Des yohr hut ’s gahr net fiel dafun; 

'S werd ah eppes cider g'macht, 

Lodwerrick gekocht for fraede g'lacht. 

Die Erd is now bedeckt mit lab 

Dass fun die Baehm is g'falle ab, 

Un' mit dem stoub sich mixe duht 

Wu haer 's kummt un 'ah now ruht. 

Die blume bluehe ah net meh, 

Sie duhne now ferwelkt doh steh, 

In fact sie stehne draurig dort, 

Dem yohr sei schoener schmuck is fort. 

So nemmt 's 'n end mit uns a'mohl, 

Un' dann wie herrlich un' wie wohl, 

Wann mier bereit sin eih zu geh, 

In Gottes Reich, oh! dann wie schoe. 

Dort werre mier dann froelich sei, 

Un' Lobe immer Gott dobei. 

Yah, Lobe Ihn in sellem ort, 

Wu Fraede waehre immerfort. 

(Rachel Bahn)

## Literatur
* Rachel Bahn. (1869). Poems. York, PA: H. C. Adams & Co.